CELEX: 62022TN0077
Language: fi
Date: 2022-02-09 00:00:00
Title: Asia T-77/22: Kanne 9.2.2022 – Asesores Comunitarios v. komissio

28.3.2022   
            
            
               FI
            
            
               Euroopan unionin virallinen lehti
            
            
               C 138/31
            
         
      Kanne 9.2.2022 – Asesores Comunitarios v. komissio
      (Asia T-77/22)
      (2022/C 138/36)
      Oikeudenkäyntikieli: englanti
      
         Asianosaiset
      
      
         Kantaja: Asesores Comunitarios SL (Madrid, Espanja) (edustaja: asianajaja J. Monrabà Bagan)
      
         Vastaaja: Euroopan komissio
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  kumoaa 3.12.2021 annetun päätöksen C (2021) 8946 final, jossa kieltäydyttiin Espanjan elpymis- ja palautumissuunnitelman ilmaisemisesta, ja
               
            
                  —
               
               
                  velvoittaa vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantaja esittää kanteensa tueksi neljä kanneperustetta.
      
                  1)
               
               
                  Ensimmäisen kanneperusteen mukaan vastaaja sovelsi virheellisesti asetuksen (EY) N:o 1049/2001 (1) 4 artiklan 1 kohdan a alakohdan ensimmäistä luetelmakohtaa katsoessaan, että ilmaiseminen vahingoittaisi finanssi- ja talouspolitiikkaan liittyvää yleistä etua. Kantaja väittää lisäksi, että riidanalaisessa päätöksessä ei ole esitetty oikein tosiseikkoja, jotka liittyvät Espanjan elpymis- ja palautumissuunnitelman ilmaisemisen johdosta Espanjan kuningaskunnan taloudelliseen vakauteen kohdistuvaan hypoteettiseen uhkaan.
               
            
                  2)
               
               
                  Toisen kanneperusteen mukaan vastaaja sovelsi virheellisesti asetuksen (EY) N:o 1049/2001 4 artiklan 1 kohdan b alakohtaa katsoessaan, että pyydettyjen asiakirjojen sisältämien tietojen ilmaiseminen julkisesti loukkaisi kyseisissä asiakirjoissa mainittujen henkilöiden yksityisyyttä ja integriteettiä.
               
            
                  3)
               
               
                  Kolmannen kanneperusteen mukaan vastaaja sovelsi virheellisesti asetuksen (EY) N:o 1049/2001 4 artiklan 3 kohtaa katsoessaan, että pyydettyjen asiakirjojen sisältämien tietojen ilmaiseminen julkisesti vahingoittaisi vakavasti meneillään olevaa päätöksentekomenettelyä.
               
            
                  4)
               
               
                  Neljännen kanneperusteen mukaan vastaaja sovelsi virheellisesti asetuksen N:o 1049/2001 4 artiklan 3 kohta katsoessaan, ettei ole osoitettu mitään sellaista ylivoimaista yleistä etua pyydettyjen asiakirjojen luovuttamiseen, joka ylittäisi meneillään olevan päätöksentekomenettelyn suojaamisen tarpeen.
               
            
         (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL 2001, L 145, s. 43).